Diari Oficial de la Generalitat Valenciana


Sumari del DOGV 931, del 27-10-1988 (1988/812236)

ORDRE de 21 de setembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca denominada el Sadronal, situada en el terme municipal d'Ayora.
-------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/09/21/(1)/dof/vci/html**

### Dades del document

Número de DOGV
:   931

Data del DOGV
:   27-10-1988

Secció del DOGV
:   DISPOSICIONS GENERALS

Número del document
:   1988/812236


Data del document
:   21-09-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 21 de setembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana d'una finca denominada el Sadroñal, situada al terme municipal d'Ayora.  
Dins de les competències que té assignades la Conselleria d'Agricultura i Pesca, es troba la transformació econòmica i social de les zones i comarques que ho necessiten, la millora del medi rural, i l'obtenció d'un millor aprofitament i conservació dels recursos naturals.  
Tot això fa aconsellable l'adquisició per la Generalitat Valenciana d'una finca denominada el Sadroñal, situada en el terme municipal d'Ayora, ja que tot el terreny de la muntanya «la Pascuala y otros», és Vedat de Caça Controlada i la finca proposada per a l'adquisició es troba enclavada al seu interior, es troba totalment cremada per l'incendi del 19 de juliol de 1979 i en el creuament de dos barrancs o rambles, on ha hagut un poc d'arrossegament i erosió en les riuades d'octubre de 1982 i 1984.  
Aquesta finca es pot repoblar en quasi la seua totalitat i s'han de fer obres d'hidrologia en els barrancs que la creuen.  
Per tot això, segons que estableix l'article 30 de la Llei de la Generalitat Valenciana 3/1986, de 24 d'octubre, de Patrimoni de la Generalitat, i amb la valoració tècnica prèvia oportuna i informes del Servei de Patrimoni i de la Intervenció General.  
ORDENE:  
Article primer  
S'acorda l'adquisició, mitjançant contractació directa a títol onerós i en virtut de compra-venda, de la finca següent:  
- Rústica: Heretat, en terme d'Ayora, partida de la Sierra, de trenta-dues hectàrees, noranta-cinc àrees, setanta-sis centiàrees, d'extensió o el que hi hagués, destinada a cereals, pasturatge i pins. Confronta: Est, Segundo Bru Giménez, Sud, José, Romualdo i Anita Bellver Castillo, Oest, hereus de Vicente Almenar Tormo i Nord, els mateixos hereus.  
La finca esmentada és propietat de les Sres. Josefina i Maria Sotos Lázaro. Figura inscrita en el Registre de la Propietat de Requena, tom 270 de l'Arxiu, llibre 112 de l'Ajuntament d'Ayora, foli 153, finca 8069, inscripció 2ª.  
Article segon  
Aquesta finca es troba lliure de càrregues i gravàmens.  
La compra que necessàriament es formalitzarà en escriptura pública es realitzarà per un preu global d'un milió seixanta-dues mil dues-centes trenta pessetes (1.062.230 PTA).  
Les despeses i impostos que se'n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per a fer efectiu el que disposa aquesta Ordre.  
València, 21 de setembre de 1988.  
El Conseller d'Economia i Hisenda,   
ANTONI BIRLANGA CASANOVA


Còpia Permalink ELI